**Z A P I S N I K**

**sa 1. konstituirajuće sjednice Općinskog vijeća Općine Podravska Moslavina održane 12. lipnja 2025. godine u Vijećnici Općine Podravska Moslavina s početkom u 10:00 sati.**

Sjednicu je otvorila Anita Stražanac, mag.oec., pročelnica Jedinstvenog upravnog odjela Općine Podravska Moslavina temeljem članka 87. stavka 1. Zakona o lokalnim izborima.

Svim izabranim članicama i članovima Općinskog vijeća čestitala je na izboru i u narednom mandatu poželjela uspješan rad i dobre rezultate za dobrobit svih mještana Općine.

Nakon intoniranja himne RH-a i minute šutnje za preminulim Hrvatskim braniteljima i našim mještanima izvršena je prozivka vijećnika.

Prozivkom je utvrđeno da je na sjednici nazočno 6 vijećnika : **Slavko Kupanovac, Željko Zetaić, Ivica Vrkić, Ana Jambrešić, Marta Zetaić i Marija Sakač.**

Na konstituirajućoj sjednici nije bio nazočan vijećnik Marko Sabo.

Sjednici je nazočan Općinski načelnik *Dominik Cerić, Anita Stražanac –* pročelnica Jedinstvenog odjela i zapisničar *Marija Horvat.*

Predloženi su ovjerovitelji zapisnika Željko Zetaić i Marija Sakač. Prijedlog je jednoglasno prihvaćen.

Sjednica se tonski snimala a snimak će se čuvati u prostoru Općine.

Predsjedateljica *Anita Stražanac* predložila je slijedeći:

**D N E VNI R E D :**

* **Uvodno obraćanje sazivatelja sjednice, pročelnice JUO**
* **Utvrđivanje kvoruma**

1. **Izbor predsjednika/predsjednice i članova/članica Mandatne komisije Općinskog vijeća Općine Podravska Moslavina**
2. **Izvješće Mandatne komisije o mandatima članova Općinskog vijeća Općine Podravska Moslavina**
   * **Utvrđivanje člana Općinskog vijeća Općine Podravska Moslavina koji će predsjedavati sjednicom do izbora predsjednika Općinskog vijeća Općine Podravska Moslavina**
   * **Donošenje Zaključka o prihvaćanju Izvješća o verifikaciji mandata članova/članica Općinskog vijeća Općine Podravska Moslavina Mandatne komisije Općinskog vijeća**
   * **Polaganje svečane prisege članova Općinskog vijeća Općine Podravska Moslavina**
3. **Izbor predsjednika/predsjednice i članova Komisije za izbor i imenovanja Općinskog vijeća Općine Podravska Moslavina**
4. **Izbor predsjednika Općinskog vijeća Općine Podravska Moslavina**
5. **Izbor potpredsjednika Općinskog vijeća Općine Podravska Moslavina**
6. **Polaganje svečane prisege općinskog načelnika Općine Podravska Moslavina**

**Ad 1.**

*Anita Stražanac,* pozvala je vijećnike da predlože kandidate za predsjednika i članove Mandatne komisije.

Vijećnici Hrvatske demokratske zajednice *dostavili* su pisani prijedlog, te su za predsjednika Mandatne komisije predložili *Željka Zetaića*, a za članove *Martu Zetaić, Ivicu Vrkić, Anu Jambrešić* i *Mariju Sakač.*

Budući da drugih prijedloga nije bilo Predsjedateljica poziva vijećnike da se glasovanjem izjasne o prijedlogu. Vijećnici Općinskog vijeća jednoglasno su temeljem članka 3. Poslovnika o radu Općinskog vijeća donijeli

**O d l u k u o imenovanju predsjednika i članova Mandatne komisije**

te je Željko Zetaić imenovan za predsjednika, a za članove Marta Zetaić, Ivica Vrkić, Ana Jambrešić i Marija Sakač za članove Mandatne komisije.

Predložena je stanka od pet minuta.

A**d 2.**

Nakon stanke konstituirajuća sjednica se nastavlja u 10:25 sati. Predsjedateljica je pozvala predsjednika Mandatne komisije da podnese Izvješće.

**Željko Zetaić**, predsjednik Mandatne komisije upoznao je nazočne s Izvješćem Općinskog izbornog povjerenstva o rezultatima izbora za članove Općinskog vijeća Općine Podravska Moslavina i Općinskog načelnika Općine Podravska Moslavina.

Prema Izvješću u Općinsko vijeće izabrani su: Slavko Kupanovac, Željko Zetaić, Ivica Vrkić, Ana Jambrešić, Marta Zetaić, Marija Sakač i Marko Sabo.

Za općinskog načelnika izabran je Dominik Cerić.

**Zaključak o**

**prihvaćanju Izvješća o verifikaciji mandata članova/članica Općinskog vijeća Općine Podravska Moslavina Mandatne komisije Općinskog vijeća**

Prihvatilo se Izvješće Mandatne komisije.

Nakon podnesenog izvješća Mandatne komisije utvrđuje se da je vijećnik Slavko Kupanovac prvi izabrani član s kandidacijske liste Hrvatske demokratske zajednice koja je dobila najviše glasova, te u skladu sa člankom 87. stavak 4. predsjedava sjednici do izbora predsjednika Općinskog vijeća Općine Podravska Moslavina.

*Slavko Kupanovac* će nastaviti vođenje sjednice.

***Sazivač konstituirajuće sjednice Anita Stražanac.***

*Slavko Kupanovac je* nastavio predsjedavati sjednicom Općinskog vijeća. Pozdravlja nazočne i čestita na izboru svim članovima Općinskog vijeća uz želje za uspješan rad Općinskog vijeća za dobrobit Općine i svih njenih žitelja.

Nakon toga čita tekst prisege:

**"Prisežem svojom čašću da ću dužnosti člana Općinskog Vijeća Općine Podravska Moslavina obnašati savjesno i odgovorno i da ću se u svome radu držati Ustava Republike Hrvatske, Zakona i Statuta Općine, poštivati pravni poredak, te da ću se zauzimati za svekoliki napredak Općine Podravska Moslavina, Osječko-baranjske županije i Republike Hrvatske."**

a vijećnici izgovaraju „prisežem“ i vlastoručno potpisuju prisegu.

Potpisane prisege nalaze se u prilogu zapisnika.

**Ad 3.**

Predsjedavajuć*i Slavko Kupanovac* pozvao je vijećnike da predlože kandidate za predsjednika i članove Komisije za izbor i imenovanja.

Vijećnici Hrvatske demokratske zajednice, dostavili su pisani prijedlog i za predsjednika Komisije za izbor i imenovanja predlažu *Martu Zetaić*, a za članove Željka Zetaića i  *Ivicu Vrkića.*

Drugih prijedloga nije bilo.

*Slavko Kupanovac je* pozvao vijećnike da se glasovanjem izjasne o prijedlogu. *Za prijedlog je glasovalo 4 vijećnika.*

*Slavko Kupanovac* konstatirao je da su vijećnici *jednoglasno* prihvatili prijedlog i temeljem članka 39. Statuta Općinskog vijeća donijeli

**O d l u k u**

**o izboru predsjednika i članova Komisije za izbor i imenovanja**

*Marta Zetaić* izabrana je za predsjedni*cu*, a Željko Zetaić i *Ivica Vrkić* za članove Komisije za izbor imenovanja.

**Ad 4.**

Predsjedavajuć*i* ***Slavko Kupanovac***pozvao je Komisiju za izbor i imenovanje da predlože kandidata za predsjednika Općinskog vijeća.

Članovi Komisije za izbor i imenovanja uzeli su kraću stanku i nakon iste za predsjednika Općinskog vijeća predložili *Slavka Kupanovca.*

Drugih prijedloga nije bilo.

*Slavko Kupanovac* pozvao je nazočne da se glasovanjem izjasne o prijedlogu Komisije za izbor i imenovanja.

Za predloženog kandidata za predsjednika Općinskog vijeća :

1. Slavka Kupanovca glasovalo je 6 prisutnih vijećnika (Ana Jambrešić, Marta Zetaić, Željko Zetaić, Slavko Kupanovac, Marija Sakač i Ivica Vrkić ).

*Slavko Kupanovac* konstatirao je da je većinom vijećnika prihvaćen za predsjednika Općinskog vijeća Slavko Kupanovac, te se prijedlog Komisije za izbor i imenovanja i temeljem članka 39. Poslovnika o radu Općinskog vijeća donesena

**O d l u k a**

**o izboru predsjednika Općinskog vijeća**

Za predsjednika Općinskog vijeća Općine *Podravska Moslavina* izabran je *Slavko Kupanovac*

*Predsjednik Općinskog vijeća* nastavlja voditi sjednicu.

Izabrani predsjednik *Slavko Kupanovac* zahvalio je vijećnicima na izboru i ukazanom povjerenju i rekao da će do kraja mandata svi raditi i surađivati za dobrobit žitelja i Općine u cjelini.

**Ad.5.**

Predsjednik *Slavko Kupanovac* pozvao je vijećnike da predlože kandidata za potpredsjednika Općinskog vijeća.

Komisija za izbor i imenovanja za potpredsjednika Općinskog vijeća predlaže za potpredsjednika Anu Jambrešić.

Drugih prijedloga nije bilo.

*Predsjednik* jepozvao nazočne da se glasovanjem izjasne o prijedlogu Komisije za izbor i imenovanja da se za potpredsjednika izabere *Ana Jambrešić.*

Vijećnici Općinskog vijeća glasovali su: za *Anu Jambrešić* glasovalo je 6 vijećnika ( prisutno ) (Ana Jambrešić, Željko Zetaić, Marija Sakač, Slavko Kupanovac, Željko Zetaić i Marta Zetaić).

*Predsjednik je* konstatirao da je većinom vijećnika prihvaćen prijedlog Komisije za izbor i imenovanja i temeljem članka 39. Poslovnika o radu Općinskog vijeća donesena

**O d l u k a**

**o izboru potpredsjednika Općinskog vijeća**

Za potpredsjednika Općinskog vijeća Općine *Podravska Moslavina* izabrana je *Ana Jambrešić.*

**Ad.6.**

Slijedilo je polaganje svečane prisege općinskog načelnika Općine Podravska Moslavina i

sukladno članku 27. Poslovnika predsjednik je čitao tekst prisege:

**"Prisežem svojom čašću da ću dužnosti općinskog načelnika Općine Podravska Moslavina obnašati savjesno i odgovorno i da ću se u svome radu držati Ustava Republike Hrvatske, Zakona i Statuta Općine, poštivati pravni poredak, te da ću se zauzimati za svekoliki napredak Općine Podravska Moslavina, Osječko-baranjske županije i Republike Hrvatske."**

Nakon pročitane prisege načelnik Dominik Cerić izgovara riječ **„prisežem“** i vlastoručno potpisuje prisegu.

Potpisana prisega nalazi se u prilogu zapisnika.

**Slavko Kupanovac** – izabrani predsjednik Općinskog vijeća zahvalio se svima, zahvalio se Vladimiru Škrinjariću, župniku koji je bio prisutan na konstituirajućoj sjednici i čestitao vijećnicima na izboru u Općinsko vijeće, te se nada uspješnom radu u ovom sazivu.

Predsjednik *Slavko Kupanovac* dao je riječ načelniku, *Dominiku Ceriću.*

**Dominik Cerić, načelnik** čestitao je predsjedniku vijeća, potpredsjednici vijeća i vijećnicima koji su dali prisegu za odanost Općini, RH i napretku općine, i da će zajedničkim snagama pokušati stvoriti uvjete za naše mještane. Pozdravio je župnika i naveo da je inzistirao da bude prisutan župnik jer smo mi zajednica i da je potrebno da bude prisutan župnik. Svima se zahvalio i pozvao je župnika da se obrati nazočnima.

**Župnik, Vladimir Škrinjarić** – održao je kratak govor. Zahvalio Bogu za svakog pojedinca i podsjetio na prisege vijećnika koje su znak da su vijećnici spremni za rad. Zahvalio se na pozivu.

Predsjednik ***Slavko Kupanovac*** zaključio je konstituirajuću sjednicu Općinskog vijeća Općine Podravska Moslavina u 10:44 sati.

**Predsjedavajuća Anita Stražanac, mag. oec.,**

**Predsjedavajući Slavko Kupanovac**

**Ovjerovitelji Zapisnika**

1. **Željko Zetaić**
2. **Marija Sakač**

**ZAPISNIČAR PREDSJEDNIK OPĆINSKOG VIJEĆA**

**Marija Horvat Slavko Kupanovac**